b'\n_START_ARTICLE_\nJo\xc5\xbee Vrtovec\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini mariborskega zdravnika Josipa Vrtovca. Po osnovni \xc5\xa1oli, ki jo je obiskoval v Mariboru, \xc4\x8crnem Vrhu nad Idrijo in Gorici je tu kon\xc4\x8dal gimnazijo in v Padovi \xc5\xa1tudiral zobozdravstvo. Diplomiral je 28. februarja 1959 na Univerzi v Padovi. Po kon\xc4\x8danem \xc5\xa1tudiju je leta 1961 opravil \xc5\xa1e specializacijo iz stomatologije in ortodontike._NEWLINE_Slu\xc5\xbeboval je v zasebnih zobozdravstvenih ambulantah v okilici Padove, bil nato asistent na Stomatolo\xc5\xa1ki univerzitetni kliniki v Padovi (1961-1964) ter ob\xc4\x8dasni \xc4\x8dlan zdravnikov civilne mornarice v vzhodnem Sredozemlju. Od 1964 je opravljal svoj poklic v Trstu in Gorici, od 1975 dalje pa samo v Gorici. Navezal je tesne stike s Stomatolo\xc5\xa1ko kliniko v Ljubljani ter z njo sodeloval na implatolo\xc5\xa1kem podro\xc4\x8dju, saj se je za to dejavnost zanimal \xc5\xbee od leta 1965.'